Գերապայծառ Տեր Լեւոն արքեպիսկոպոս Զեքիյանը շնորհակալություն է հայտնել Հանրապետության Նախագահին ջերմ եւ քաջալերող խոսքերի համար՝ ընդգծելով. «Ինձ համար,անշուշտ, մեծ ուրախություն էր նախագահի պաշտոնում Ձեր ընտրությունը: Շատ ուրախացա նախ բարեկամության պատճառով, բայց նաեւ Ձեր անձի համար՝ այս շատ բարձր եւ պատասխանատու պաշտոնին: Ի սրտե, նաեւ բոլոր միաբանների անունից մաղթում եմ, որ Աստծո օրհնությունն ու լույսն անպակաս լինեն Ձեր անձից, Ձեր ընտանիքից եւ Ձեր միջոցով նաեւ բովանդակ երկրից, որպեսզի դժվարությունները հեշտորեն հաղթահարվեն»: